open-index/open-wikipedia-markdown huggingface dataset:
สตรีในประเทศสิงคโปร์

**สตรีในประเทศสิงคโปร์** โดยเฉพาะผู้ที่เข้าร่วมกำลังแรงงานของประเทศสิงคโปร์ ต้องเผชิญกับการสร้างสมดุลระหว่างบทบาทแบบดั้งเดิมและแบบสมัยใหม่ในสังคมและเศรษฐกิจของสิงคโปร์

## สิทธิสตรีในประเทศสิงคโปร์
จนถึง ค.ศ. 2007 การข่มขืนภายในคู่แต่งงานยังไม่ได้รับการยอมรับทางกฎหมาย ครั้นใน ค.ศ. 2007 การข่มขืนภายในคู่แต่งงานได้รับการยอมรับภายใต้สถานการณ์บางประการที่บ่งบอกถึงการสิ้นสุดของชีวิตสมรส และทางคณะกรรมการได้เรียกร้องให้มีการยกเลิกการคุ้มครองการข่มขืนในชีวิตสมรสทุกประเภทเมื่อวันที่ 9 กันยายน ค.ศ. 2018 กระทั่งการข่มขืนภายในคู่แต่งงานถือเป็นอาชญากรรมอย่างสมบูรณ์ภายใต้รัฐบัญญัติปฏิรูปกฎหมายอาญาที่ผ่านเมื่อวันที่ 6 พฤษภาคม ค.ศ. 2019 รวมถึงกฎหมายดังกล่าวเริ่มบังคับในวันที่ 1 มกราคม ค.ศ. 2020

### สมุดปกขาวว่าด้วยการพัฒนาสตรีของสิงคโปร์
เมื่อวันที่ 20 กันยายน ค.ศ. 2020 ได้มีการจัดช่วงการประชุมสนทนาเสมือนจริงโดยมีผู้เข้าร่วมจากองค์กรเยาวชนและสตรีมากกว่า 100 ราย เค. ศนมุคม รัฐมนตรีว่าการกระทรวงกฎหมายและกิจการภายในประเทศ ได้ประกาศแผนริเริ่มที่จะเริ่มในเดือนตุลาคม ซึ่งจะรวมถึงการมีส่วนร่วมระหว่างภาคส่วนสาธารณะและเอกชน ตลอดจนองค์กรที่ไม่ใช่ภาครัฐ จุดมุ่งหมายดังกล่าวคือการระบุและแก้ไขปัญหาที่เกี่ยวข้องกับผู้หญิงในประเทศสิงคโปร์ สิ่งเหล่านี้จะสิ้นสุดลงด้วยเอกสารสมุดปกขาวที่จะออกโดยรัฐบาลในช่วงครึ่งปีแรกของ ค.ศ. 2021 ซึ่งจะรวบรวมข้อเสนอแนะและข้อเสนอแนะระหว่างช่วงการประชุม โดยจะใช้ชื่อว่า “การพูดคุยเกี่ยวกับการพัฒนาสตรี” ที่ต่อมา ได้มีการยืดเวลาการทบทวนออกไปจนถึงช่วงครึ่งหลัง ค.ศ. 2021 เนื่องจากมีความต้องการสูง

## อ้างอิง

## อ่านเพิ่ม
* Dancherdchukiat, Suparada. (2019). Motherhood and Gender Politics in Singapore, 1959-the 1980s. ''Journal of History, Srinakharinwirot University''. 44: 127-140. (In Thai).
* Ting, Goh Shi. Singapore women want rich husbands?, straitstimes.com
* Boey, Irene. ICT Strategy and Its Impacts for Singapore’s Women Enterprises, ADOC 2.0 WEEK 2009, October 7, 2009, 28 pages

## แหล่งข้อมูลอื่น

* Singapore Women's Studies Bibliography, UC Berkeley Library

สิงคโปร์
หมวดหมู่:สังคมสิงคโปร์
เล่าปิ้น

**เล่าปิ้น** มีชื่อในภาษาจีนกลางว่า **หลิว หมิ่น** () เป็นขุนนางและนักเขียนอักษรวิจิตรของรัฐจ๊กก๊กในยุคสามก๊กของจีน

## ประวัติ
เล่าปิ้นเป็นชาวอำเภอเฉวียนหลิง ( *เฉฺวียนหลิงเซี่ยน*) เมืองเลงเหลง ( *หลิงหลิงจฺวิ้น*) ซึ่งปัจจุบันคือเขตหลิงหลิง มณฑลหูหนาน เป็นลูกพี่ลูกน้องของเจียวอ้วน เล่าปิ้นขึ้นมามีตำแหน่งเป็นผู้พิทักษ์ทัพซ้าย (左護軍 *จั่วฮู่จฺวิน*) และขุนพลพิทักษ์ทัพ (護軍將軍 *ฮู่จฺวินเจียงจฺวิน*) เล่าปิ้นร่วมกับอองเป๋งซึ่งเป็นผู้บังคับบัญชาในการป้องกันเมืองฮันต๋งจากการบุกของวุยก๊ก 

ในปี ค.ศ. 244 เมื่อโจซองนำทัพวุยก๊กโจมตีจ๊กก๊ก ที่ปรึกษาบางคนในกองทัพเห็นว่าไม่ควรไปเผชิญหน้ากับข้าศึกในทุ่งโล่งและสิ่งที่ควรทำคือการป้องกันเมือง เมื่อเวลาผ่านไปทัพข้าศึกจะถอยไปเอง แต่เล่าปิ้นไม่เห็นด้วยกับความคิดนี้ เนื่องจากครอบครัวเกษตรกรหลายครอบครัวยังคงทำงานในที่ดินของตนในขณะที่ยังไม่มีการเก็บข้าวในยุ้งฉาง หากปล่อยให้ข้าศึกเข้ามาในที่ดิน ก็จะสูญเสียเสบียงทั้งหมดไป เล่าปิ้นจึงนำทหารใต้บังคับบัญชาพร้อมด้วยอองเป๋งเข้ายึดเขาซิงชื่อชาน (興勢山) เล่าปิ้นปักธงจำนวนไปแนวยาวร้อยกว่า''ลี้''ระหว่างป้อมปราการเพื่อทำให้มองเหมือนว่ามีกองทัพใหญ่กว่าที่มีอยู่จริง เมื่อกำลังเสริมจากจ๊กก๊กนำโดยบิฮุยมาถึง ทัพวุยก๊กก็จำต้องถอยทัพ เล่าปิ้นได้รับบรรดาศักดิ์ยฺหวินถิงโหว (雲亭侯) จากความชอบในการศึก

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).

หมวดหมู่:ขุนนางของจ๊กก๊ก
พี่น้องจึง

**พี่น้องจึง** (, 𠄩婆徵,  "สองท่านหญิงจึง",  14 –  43) เป็นผู้นำทางการทหารชาวเวียดนามผู้ปกครองเป็นเวลาสามปีหลังเริ่มก่อกบฏในปี ค.ศ. 40 ต่อต้านการปกครองเวียดนามของจีนครั้งแรก พี่น้องจึงถือเป็นวีรสตรีของชาติเวียดนาม ชื่อของพี่น้องจึงคือ **จึง จั๊ก** (; จื๋อฮ้าน: 徵側; พินอินภาษาจีน: *Zheng Ce*; เวด-ไจลส์: *Cheng<sup>1</sup> Ts'e<sup>2</sup>*) และ **จึง หญิ** (; จื๋อฮ้าน: 徵貳; พินอินภาษาจีน: *Zheng Er *; เวด-ไจลส์: *Cheng<sup>1</sup> Erh<sup>4</sup>*) จึง จั๊กเป็นสตรีคนแรกที่ขึ้นเป็นกษัตริย์ของชาวเวียดนาม และยังเป็นพระราชินีนาถเพียงหนึ่งเดียวในประวัติศาสตร์เวียดนาม (ลี้ เจียว ฮหว่างเป็นสตรีคนที่สองที่ขึ้นครองราชย์และเป็นพระจักรพรรดินีนาถเพียงหนึ่งเดียว) จึง จั๊กได้รับการระบุในชื่อตำแหน่งว่า **ราชินีจึง** (จื๋อโกว๊กหงือ: , จื๋อฮ้าน: 徵女王) ใน*[[ดายเหวียตสื่อกี่ตว่านจือ]]*

พี่น้องจึงเกิดในเมืองเจียวจื่อ (ซาวจี) เมืองของราชวงศ์ฮั่นของจีนซึ่งอยู่ในภาคเหนือของประเทศเวียดนามในปัจจุบัน ไม่ทราบวันที่เกิดของพี่น้องจึง แต่จึง จั๊กมีอายุมากกว่าจึง หญิ วันที่ที่ทั้งคู่เสียชีวิตก็ไม่ทราบแน่ชัดเช่นกัน  แต่ทั้งคู่เสียชีวิตเมื่อราว ค.ศ. 43 หลังการรบกับกองกำลังกวาดล้างของราชวงศ์ฮั่นตะวันออกที่นำโดยขุนพลหม่า ยฺเหวียน

พี่น้องจึงได้รับการศึกษาชั้นสูงภายใต้การกำกับของบิดา ทั้งคู่เชี่ยวชาญเรื่องวรรณกรรม และอยู่ในลำดับผู้สืบทอดดินแดนและตำแหน่งจากบิดา

## ภูมิหลังทางประวัติศาสตร์

## ประวัติ

## ประวัติศาสตร์นิพนธ์

## นัยสำคัญทางวัฒนธรรม

## ดูเพิ่ม
* บ่าเจี่ยว
* ประวัติศาสตร์เวียดนาม

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Trưng sisters  Tuyet A. Tran & Chu V. Nguyen

หมวดหมู่:ผู้นำกบฏในยุคราชวงศ์ฮั่น
หมวดหมู่:ผู้นำกบฏชาวเวียดนาม
อีเอฟแอลคัพ ฤดูกาล 2023–24

**อีเอฟแอลคัพ ฤดูกาล 2023–24** () จะเป็นการแข่งขันอีเอฟแอลคัพฤดูกาลที่ 64 หรือ**คาราบาวคัพ**ตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก.

ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่ายูโรปาคอนเฟอเรนซ์ลีก ฤดูกาล 2024–25.

แมนเชสเตอร์ยูไนเต็ด เป็นทีมแชมป์เก่า แต่ถูกนิวคาสเซิลยูไนเต็ด ซึ่งพวกเขาเอาชนะได้ในนัดชิงชนะเลิศเมื่อฤดูกาลที่แล้ว เขี่ยตกรอบที่ 4

## สโมสรที่เข้าแข่งขัน
สโมสรที่เข้าแข่งขันมีจำนวน 92 สโมสรจากพรีเมียร์ลีกและอิงกลิชฟุตบอลลีก ซึ่งเป็นลีกระดับที่ 1 ถึง 4 ในระบบลีกฟุตบอลอังกฤษ.

ในรอบแรก, สโมสรทั้งหมดจาก แชมเปียนชิป, ลีกวัน และ ลีกทู จะเข้าร่วม.

รอบต่อไปนี้, สโมสรใน พรีเมียร์ลีก ที่ไม่เกี่ยวข้องกับ แชมเปียนส์ลีก, ยูโรปาลีก, หรือ ยูโรปาคอนเฟอเรนซ์ลีก จะเข้าร่วม.

## รอบแรก
ทั้งหมด 72 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.

### โซนภาคเหนือ

### โซนภาคใต้

## รอบสอง
ทั้งหมด 48 สโมสรลงเล่นในรอบสอง: 36 ผู้ชนะจากรอบแรก, บวกกับ 12 สโมสร พรีเมียร์ลีก ผู้ที่ไม่ได้เข้าร่วมในการแข่งขันสโมสรยุโรป. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.

### โซนภาคเหนือ

### โซนภาคใต้

## รอบสาม
ทั้งหมด 32 ทีมที่จะลงเล่นในรอบที่สาม : ประกอบด้วย 24 ผู้ชนะจากรอบที่สอง, บวกกับ 8 สโมสรจาก พรีเมียร์ลีก ที่ไปแข่งขันในชิงแชมป์สโมสรยุโรป. แต่ละคู่จะลงเล่นในช่วงสัปดาห์ของวันที่ 26 กันยายน ค.ศ. 2023.

## รอบสี่
ทั้งหมด 16 ทีมที่จะลงเล่นในรอบที่สี่.

## รอบก่อนรองชนะเลิศ
ทั้งหมดแปดทีมจะลงเล่นในรอบก่อนรองชนะเลิศ. ฝั่งจากลีกวัน พอร์ตเวล เป็นทีมที่มีอันดับต่ำที่สุดในการจับสลากซึ่งจัดขึ้นในวันที่ 1 พฤศจิกายน.

## รอบรองชนะเลิศ
ทั้งหมดสี่ทีมที่จะลงเล่นในรอบรองชนะเลิศ. ฝั่งจากแชมเปียนชิป มิดเดิลส์เบรอ เป็นทีมที่มีอันดับต่ำที่สุดในการจับสลาก, ซึ่งได้จัดขึ้นในวันที่ 20 ธันวาคม.

### สรุปผลการแข่งขัน

|}

*รวมผลสองนัด เชลซี ชนะ 6–2.*
----

*รวมผลสองนัด ลิเวอร์พูล ชนะ 3–2.*

## รอบชิงชนะเลิศ

## อันดับผู้ทำประตู

## หมายเหตุ

## อ้างอิง

หมวดหมู่:ฤดูกาลอีเอฟแอลคัพ
อีเอฟแอลคัพ
จันทรยาน-3

**จันทรยาน-3** (, , ) เป็นปฏิบัติการสำรวจดวงจันทร์ลำดับที่สามของประเทศอินเดีย ภายใต้องค์การค้นคว้าอวกาศอินเดีย (ISRO) ในโครงการจันทรยาน จันทรยานประกอบด้วยแลนเดอร์ (lander) ชื่อว่า ''วิกรม'' (Vikram) และโรเวอร์ (rover) ชื่อ *[[Pragyan (rover)|ปรัชญาน]]* คล้ายกันกับของภารกิจจันทรยาน-2 มอดูลแรงขับดัน (propulsion module) พาตัวแลนเดอร์และโรเวอร์เข้าสู่วงโคจรของดวงจันทร์เพื่อเตรียมการสำหรับการลงจอดของแลนเดอร์

จันทรยาน-3 ปล่อยเมื่อ 14 กรกฎาคม ค.ศ. 2023 และเข้าสู่วงโคจรดวงจันทร์เมื่อ 5 สิงหาคม โดยแลนเดอร์ลงจอดที่บริเวณขั้วใต้ดวงจันทร์ เมื่อ 23 สิงหาคม ค.ศ. 2023 เวลา 12:32 UTC ทำให้ประเทศอินเดียเป็นชาติที่สี่ในโลกที่ลงจอดบนดวงจันทร์สำเร็จ และเป็นการลงจอดครั้งแรกใกล้กับขั้วใต้ดวงจันทร์

## อ้างอิง

## แหล่งข้อมูลอื่น
* 

หมวดหมู่:ยานอวกาศ
หมวดหมู่:ประเทศอินเดียในปี พ.ศ. 2566
หมวดหมู่:อิสโร
หมวดหมู่:โครงการอวกาศอินเดีย
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2566
ชไวนส์ฮัคเซอ

**ชไวนส์ฮัคเซอ** () เป็นอาหารเยอรมันอย่างหนึ่ง ได้จากการนำข้อขาหมูไปหมักกับเกลือ กระเทียม พริกไทย และเทียนตากบ จากนั้นนำไปอบจนหนังกรอบ (บางสูตรจะต้มข้อขาหมูกับผักและเครื่องเทศต่าง ๆ ก่อนนำไปอบ) ชไวนส์ฮัคเซอเป็นที่นิยมโดยเฉพาะอย่างยิ่งในรัฐไบเอิร์นโดยมีชื่อเรียกเป็นภาษาไบเอิร์นว่า *ชไวนส์ฮัคส์* () หรือ *เซาฮัคส์* () อาหารที่ปรุงจากข้อขาหมูอีกอย่างหนึ่งที่รู้จักกันในหลายพื้นที่ของเยอรมนีมีชื่อว่า *[[ไอส์ไบน์]]* จะนำข้อขาหมูไปหมักเกลือหรือแช่น้ำเกลือก่อนนำไปเคี่ยวจนนุ่ม

ในอดีตชไวนส์ฮัคเซอเป็นหนึ่งในอาหารแบบฉบับชาวไร่ชาวนาที่หาวิธีปรุงเนื้อสัตว์ส่วนที่มีราคาถูกแต่เหนียวให้มีความน่ากินมากขึ้น เนื้อสัตว์ส่วนที่มีราคาถูกเช่นนี้มักต้องใช้เวลาเตรียมค่อนข้างนาน บางครั้งต้องหมักไว้หลายวัน และในกรณีที่มาเป็นชิ้นใหญ่ ๆ อาจต้องหมักนานถึงหนึ่งสัปดาห์ เมื่อหมักได้ที่แล้วจึงจะนำชไวนส์ฮัคเซอไปอบที่อุณหภูมิไม่สูงนักเป็นเวลา 2–3 ชั่วโมงขึ้นอยู่กับขนาด เครื่องเคียงชไวนส์ฮัคเซอที่ได้รับความนิยมมากที่สุดคือมันฝรั่งและเซาเออร์เคราท์

ชไวนส์ฮัคเซอแบบออสเตรียมีชื่อเรียกว่า *ชเต็ลท์เซอ* () โดยปกติจะนำข้อขาหมูไปแช่หรือต้มในน้ำเกลือผสมกระเทียมและเทียนตากบไว้ล่วงหน้า จากนั้นจึงนำไปอบจนหนังกรอบ เสิร์ฟกับมัสตาร์ด ฮอร์สแรดิช และพริกดอง ส่วนชไวนส์ฮัคเซอในไบเอิร์นจะเสิร์ฟกับคาร์ท็อฟเฟิลโคลส (แป้งมันฝรั่งต้ม) และกะหล่ำปลีแดง หรือกับเซาเออร์เคราท์และมันฝรั่ง

## อ้างอิง

หมวดหมู่:อาหารเยอรมัน
หมวดหมู่:อาหารจากเนื้อหมู
ปรัชญาน (โรเวอร์)

***ปรัชญาน*** (อักษรโรมัน: Pragyan, จาก *ปรัชญา*; ,, )) เป็นลูนาร์โรเวอร์ของอินเดีย ที่เป็นส่วนหนึ่งของจันทรยาน-3 ภารกิจดวงจันทร์ที่พัฒนาขึ้นโดยองค์การค้นคว้าอวกาศอินเดีย (ISRO) รุ่นก่อนหน้าของยานนี้เคยส่งไปเป็นส่วนหนึ่งของจันทรยาน-2 เมื่อ 22 กรกฎาคม 2019 แต่ถูกทำลายลงกับแลนเดอร์ *[[Vikram (spacecraft)|วิกรม]]* เมื่อพุ่งชนเข้ากับผิวดวงจันทร์เมื่อ 6 กันยายน จันทรยาน-3 พร้อมทั้งแลนเดอร์ *วิกรม* และโรเวอร์ *ปรัชญาน* รุ่นใหม่ได้ปล่อยในวันที่ 14 กรกฎาคม 2023 และลงจอดสำเร็จใกล้กับขั้วใต้ดวงจันทร์เมื่อ 23 สิงหาคม

*ปรัชญาน* มีมวลราว  ขนาด  และมีกำลัง 50 วัตต์ ออกแบบมาเพื่อใช้งานจากพลังแสงอาทิตย์ ขับเคลื่อนด้วยยหกล้อและตั้งใจว่าเดินทาง  บนพื้นผิวดวงจันทร์ ด้วยความเร็ว  ต่อวินาที ในขณะเดียวกันก็ทำการวิเคราะห์ผลตรงจุดนั้นและส่งข้อมูลไปยังแลนเดอร์เพื่อส่งต่อกลับมายังโลก 

## อ้างอิง

หมวดหมู่:ยานอวกาศ
หมวดหมู่:ประเทศอินเดียในปี พ.ศ. 2566
หมวดหมู่:อิสโร
หมวดหมู่:โครงการอวกาศอินเดีย
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2566
เงินเฟ้อรุนแรง

thumb|400x400px| ภาวะเงินเฟ้อรุนแรงในเวเนซุเอลา แสดงตามเวลาที่ใช้ก่อนที่เงินจะสูญเสียมูลค่าลง 90%
ในทางเศรษฐศาสตร์ **เงินเฟ้อรุนแรง** () ถือเป็นอัตราเงินเฟ้อที่สูงมากและโดยทั่วไปเพิ่มขึ้นอย่างรวดเร็ว มักจะทำให้มูลค่าที่แท้จริงของสกุลเงินถดถอยอย่างรวดเร็ว เนื่องจากราคาสินค้าทั้งหมดเพิ่มขึ้น สิ่งนี้ทำให้ผู้คนลดการถือครองในสกุลเงินนั้น เนื่องจากประชาชนจะเปลี่ยนไปใช้สกุลเงินต่างประเทศที่มีความเสถียรกว่า หากวัดจากสกุลเงินต่างประเทศที่มีเสถียรภาพแล้ว ราคาทั่วไปจะยังคงไม่เปลี่ยนแปลง

สิ่งที่ต่างจากอัตราเงินเฟ้อต่ำ กระบวนการขึ้นราคาต่าง ๆ จะยืดเยื้อและโดยทั่วไปไม่สามารถสังเกตเห็นได้ชัดเจน ยกเว้นโดยการศึกษาราคาตลาดในอดีต ส่วนอัตราเงินเฟ้อรุนแรงจะเห็นการเพิ่มขึ้นอย่างรวดเร็วและต่อเนื่องของราคา ต้นทุนสินค้า และในอุปทานของสกุลเงิน อย่างไรก็ตามโดยทั่วไปแล้วระดับราคาโดยทั่วไปจะเพิ่มขึ้นอย่างรวดเร็วกว่าปริมาณเงิน เนื่องจากผู้คนไม่ต้องการถือครองเงินที่มีค่าลดลง เมื่อสิ่งนี้เกิดขึ้น เงินคงเหลือที่แท้จริงจะลดลงอย่างมาก 

ภาวะเงินเฟ้อรุนแรงเกือบทั้งหมดมีสาเหตุมาจาก การขาดดุลงบประมาณของรัฐบาลซึ่งเป็นผลจากการสร้างสกุลเงิน ภาวะเงินเฟ้อรุนแรงมักเกี่ยวข้องกับความตึงเครียดที่มีผลต่องบประมาณของรัฐบาล เช่น สงครามหรือผลที่ตามมา ความวุ่นวายทางการเมืองและสังคม การล่มสลายของอุปทานรวมหรือราคาส่งออก หรือวิกฤตอื่น ๆ ที่ทำให้รัฐบาลเก็บรายได้จากภาษีได้ยาก รายได้ภาษีที่แท้จริงที่ลดลงอย่างมาก ควบคู่ไปกับความต้องการอย่างมากในการรักษาการใช้จ่ายของรัฐบาล รวมถึงการไม่สามารถหรือไม่เต็มใจที่จะกู้ยืม อาจทำให้ประเทศเข้าสู่ภาวะเงินเฟ้อรุนแรงได้

## อ้างอิง

หมวดหมู่:ภาวะเงินเฟ้อ
หมวดหมู่:วิกฤตการณ์การเงิน
หมวดหมู่:ความหายนะทางเศรษฐกิจ
โทคุโซเซ็นไต เดกะเรนเจอร์ VS อาบะเรนเจอร์

***โทคุโซเซ็นไต เดกะเรนเจอร์ VS อาบะเรนเจอร์*** () เป็นออริจินอลวิดีโอจาก ขบวนการมือปราบผู้พิทักษ์ เดกะเรนเจอร์ วางจำหน่ายและเผยแพร่เมื่อวันที่ 21 มีนาคม ค.ศ. 2005 ความยาว 44 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการมือปราบผู้พิทักษ์ เดกะเรนเจอร์ และ ขบวนการนักรบไดโนเสาร์ อาบะเรนเจอร์ และเป็นผลงานเรื่องที่ 11 ของ ซูเปอร์เซ็นไต วีซินีม่า ผู้กำกับคือ ซาคาโมโตะ ทาโร่ ซึ่งเป็นผู้กำกับผลงานหลักทั้งสองเรื่อง และเนื่องจากซาคาโมโตะเป็นผู้รับผิดชอบกำกับเรื่องนี้ จึงเน้นไปที่เรื่องราวที่สนุกสนานมากกว่าที่แนวต่อสู้

ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดเรื่องนี้ว่าเป็นเหตุการณ์ที่เกิดขึ้นในเดือนตุลาคม ปี ค.ศ. 2004 จากข้อมูลของเท็ตสึ ในสมุดรายชื่อซูเปอร์เซ็นไต

ทั้งนี้เป็นเรื่องสุดท้ายที่ได้ผลิตในรูปแบบวิดีโอ VHS

## เนื้อเรื่อง

## ตัวละครจากต้นฉบับ
;ชาวดาวกินจิฟุ คาแซ็ค (ギンジフ星人カザック)
;ทรินอยด์หมายเลข 0 ซาวน่ากินนัน (トリノイド第0号サウナギンナン)
;เอเลี่ยนไนเซอร์ที่คืนชีพ (復活アリエナイザー)
;บริกรหญิง (スペシャルウェイトレス)

## พลังการต่อสู้

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
มาโฮเซ็นไต มาจิเรนเจอร์ VS เดกะเรนเจอร์

***มาโฮเซ็นไต มาจิเรนเจอร์ VS เดกะเรนเจอร์***  () เป็นออริจินอลวิดีโอจาก ขบวนการเวทมนตร์ มาจิเรนเจอร์ วางจำหน่ายและเผยแพร่เมื่อวันที่ 10 มีนาคม ค.ศ. 2006 ความยาว 47 นาที

## ภาพรวม
เป็นออริจินอลวิดีโอจากละครชุดโทรทัศน์ ขบวนการเวทมนตร์ มาจิเรนเจอร์ และ ขบวนการมือปราบผู้พิทักษ์ เดกะเรนเจอร์ และเป็นผลงานเรื่องที่ 12 ของ ซูเปอร์เซ็นไต วีซินีม่า

ในเรื่องนี้ได้นำองค์ประกอบของ พาวเวอร์เรนเจอร์ S.P.D. ซึ่งนั่นก็คือชุดเกราะแบทเทิลไรเซอร์ มาปรากฏในเรื่องนี้ นอกจากนี้ในหนังสือ มาโฮเซ็นไต มาจิเรนเจอร์ Super Legend Book ได้มีการบอกว่าเหตุการณ์ของเรื่องนี้อยู่ในช่วงระหว่าง Stage.31 และ Stage.32 ใแต่ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดให้เป็นเหตุการณ์ที่เกิดขึ้นเมื่อวันที่ 4 ตุลาคม ปี ค.ศ. 2005 จากข้อมูลของสึบาสะ ในสมุดรายชื่อซูเปอร์เซ็นไต

## เนื้อเรื่อง

## ตัวละครจากต้นฉบับ
;อสูรยมโลก เดมอน เอเจนต์ X อาโบลอส (冥獣人デーモン エージェントXアボロス)
;ชาวดาวจิกุคาเดะ บิลจีค (チグカデ星人ビルヂーグ)
;ชาวดาวอาร์โกล บาบอน (アルゴル星人バボン)

## พลังการต่อสู้
;เดกะเรด แบทเทิลไลเซอร์ (デカレッド バトライザー)

## อ้างอิง
### หมายเหตุ

### ข้อมูลที่มา

หมวดหมู่:วิดีโอต้นฉบับซูเปอร์เซ็นไตซีรีส์
สโมสรฟุตบอลขอนแก่นมอดินแดง ในฤดูกาล 2564–2565

**ฤดูกาล 2564–2565** เป็นฤดูกาลที่ 3 ของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยฤดูกาลก่อนสโมสรจบด้วยอันดับที่ 9 ในไทยลีก 3 ฤดูกาล 2563–64 โซนภาคตะวันออกเฉียงเหนือ ฤดูกาลนี้สโมสรได้เปลี่ยนแปลงผู้ฝึกสอนจากณรงค์ ท่วมไธสง เป็น สุรชาติ สิงห์โหง่น

## ผู้เล่นฤดูกาล 2564–2565
### รายละเอียดผู้เล่น ฤดูกาล 2564–2565

:*ข้อมูล ณ วันที่​ 26 กุมภาพันธ์ 2565*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ต้นฤดูกาล
#### ย้ายออก

#### ย้ายเข้า

### ครึ่งฤดูกาล
#### ย้ายออก

#### ย้ายเข้า

## การแข่งขันในฤดูกาล
#### ผลงานโดยรวม

### ไทยลีก 3 โซนภาคตะวันออกเฉียงเหนือ

#### ตารางคะแนน

#### ผลการแข่งขัน

### ช้าง เอฟเอคัพ

### รีโว่ ลีกคัพ

## สถิติการลงสนามและการทำประตูของผู้เล่น ในฤดูกาล 2564–2565

|-
! colspan=12 style="background:#fb5503; color:#FFFFFF; text-align:center"| ผู้รักษาประตู

|-

|-

|-

|-
! colspan=12 style="background:#fb5503; color:#FFFFFF; text-align:center"| กองหลัง
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองกลาง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองหน้า
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-

### อันดับการทำประตูของผู้เล่น
{| class="wikitable" style="text-align:center"
|-
!width=15|
!width=15|
!width=15|
!width=15|
!width=145|ชื่อ
!width=80|**[[ไทยลีก 3]]**
!width=80|**[[ไทยเอฟเอคัพ|เอฟเอ คัพ]]**
!width=80|**[[ไทยลีกคัพ|ลีกคัพ]]**
!width=80|รวม
|-
|1
|40
|FW
|
|align=left|ภควัฒน์ วงษ์ศรีแก้ว
|4
|1
|0
|**5**
|-
|rowspan="4"|2
|9
|FW
|
|align=left|เอกชัย สิงห์วงศ์
|3
|0
|0
|**3**
|-
|6
|MF
|
|align=left|ชุนากร อาจนุการ
|3
|0
|0
|**3**
|-
|13
|FW
|
|align=left|ชินกร จุมานนต์
|2
|1
|0
|**3**
|-
|25
|FW
|
|align=left|ณัฐชนน แสนชมภู
|3
|0
|0
|**3**
|-
|rowspan="9"|6
|12
|FW
|
|align=left|ดนุนัย วงษ์แวง
|0
|1
|0
|**1**
|-
|14
|MF
|
|align=left|กฤษณะ ขานวงค์
|1
|0
|0
|**1**
|-
|21
|DF
|
|align=left|อนันศักดิ์ จรอนันต์
|1
|0
|0
|**1**
|-
|23
|MF
|
|align=left|ปภพ สืบศรี
|1
|0
|0
|**1**
|-
|29
|FW
|
|align=left|พัชรพล พฤษการณ์
|1
|0
|0
|**1**
|-
|33
|MF
|
|align=left|ธณพงษ์ ชำนาญมนต์
|1
|0
|0
|**1**
|-
|34
|MF
|
|align=left|ศศิพงษ์ พรมดวงดี
|1
|0
|0
|**1**
|-
|43
|MF
|
|align=left|ธนยศ นาภูรัตน์
|1
|0
|0
|**1**
|-
|77
|MF
|
|align=left|พศวัต วิชัยวงษ์
|1
|0
|0
|**1**
|-

## อ้างอิง

หมวดหมู่:ฤดูกาลของสโมสรฟุตบอลขอนแก่นมอดินแดง
ขอนแก่นมอดินแดง
วอริเออร์เบลด: ราสตานซากาเอพพิโซด III

***วอริเออร์เบลด: ราสตานซากาเอพพิโซด III*** () เป็นเกมอาร์เคดแนวบีตเอ็มอัปที่เปิดตัวโดยบริษัทไทโทใน ค.ศ. 1991 เกมนี้เป็นภาคต่อของ*[[ราสตานซากา II]]* ซึ่งเป็นเกมนักสู้อาวุธที่คล้ายกับ*[[โกลเดนแอกซ์]]* ส่วนคุณสมบัติหลักของเกมนี้คือการใช้หน้าจอคู่เพื่อแสดงภาพแอ็กชัน โดยมีตัวละครสามตัวให้เลือก ได้แก่ นักรบชื่อราสตาน, ทหารรับจ้างชื่อดูอี และโจรชื่อโซเฟีย แม้ว่าเกมดังกล่าวจะวางจำหน่ายในประเทศญี่ปุ่นเท่านั้น แต่ข้อความก็มีทั้งภาษาญี่ปุ่นและภาษาอังกฤษ ต่อมา เกมดังกล่าวได้รับการเผยแพร่อีกครั้งโดยเป็นส่วนหนึ่งของ*[[ไทโทเมมโมรีส์]]*

## รูปแบบการเล่น
*วอริเออร์เบลด: ราสตานซากาเอพพิโซด III* คล้ายกับ*โกลเดนแอกซ์* ที่เป็นเกมบีตเอ็มอัป รวมถึงมีการใช้คัตซีนเพื่อนำเสนอเรื่องราว และยังมีเส้นทางที่แตกแขนงโดยเสนอให้ผู้เล่นเลือเลเวลที่แตกต่างกันในบางจุดในเกม ซึ่งสิ่งเหล่านี้เป็นคุณสมบัติที่ไม่ธรรมดาสำหรับเกมอาร์เคดในยุคนั้น

## การตอบรับ
ในประเทศญี่ปุ่น *เกมแมชชีน*ฉบับวันที่ 1 กรกฎาคม ค.ศ. 1992 ได้จัดอันดับให้*วอริเออร์เบลด: ราสตานซากาเอพพิโซด III* เป็นยูนิตอาร์เคดแบบตั้งตรง/ที่นั่งคนขับที่ประสบความสำเร็จมากที่สุดอันดับที่สิบเอ็ดของเดือน

## อ้างอิง

## แหล่งข้อมูลอื่น
* Gaming History
* The Arcade Flyer Archive

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:วิดีโอเกมอาร์เคด
หมวดหมู่:วิดีโอเกมที่พัฒนาขึ้นในประเทศญี่ปุ่น
ชาโมะ

right|thumb|355x355px| ชาโมะ
right|thumb|267x267px| ชาโมะเล็ก
**ชาโมะ** () เป็นไก่พันธุ์หนึ่งที่ใช้สำหรับเป็น ไก่ชน เพื่อไว้ชม หรือบริโภคเนื้อ

กล่าวกันว่าสายพันธุ์นี้นำเข้าสู่ญี่ปุ่นจากประเทศไทยในยุคเอโดะแต่นับตั้งแต่มีการเปิดตัว ก็ได้รับการปรับปรุงการปรับปรุงพันธุ์ที่เป็นเอกลักษณ์ใน ญี่ปุ่น และในปี พ.ศ. 2484 ก็ได้ถูกกำหนดให้เป็นอนุสรณ์ทางธรรมชาติแห่งชาติญี่ปุ่นด้วยเหตุผลว่า "เป็นปศุสัตว์ที่มีลักษณะเฉพาะในญี่ปุ่น" นอกจากนี้ยังถือเป็นไก่สายพันธุ์พื้นเมืองในมาตรฐานเกษตรญี่ปุ่น

## ประวัติศาสตร์
ว่ากันว่ามีการนำไก่ชนิดนี้เข้ามาจากญี่ปุ่นในยุคเอโดะตอนต้น แต่ไม่ทราบวันที่แน่ชัด ชื่อ "ชาโมะ" มีที่มาจากคำว่า "สยาม" ซึ่งเป็นชื่อเรียกเก่าของประเทศไทยในสมัยนั้น ด้วยความนิยมแพร่หลายของการชนไก่ ไก่ชนิดนี้จึงถูกเพาะพันธุ์ในที่ต่าง ๆ และสร้างสายพันธุ์ต่าง ๆ ขึ้นมา เนื่องจากการชนไก่มักใช้เป็นวิธีการพนัน เมื่อการพนันถูกห้ามจึงทำให้การเลี้ยงไก่ชนิดนี้เพื่อเป็นไก่ชนลดลงไปด้วย แต่เนื่องจากเนื้อมีรสชาติดีจึงถูกเลี้ยงเพื่อเป็นอาหาร ปัจจุบันมีการเพาะพันธุ์เพื่อเป็นอาหารตามท้องถิ่นต่าง ๆ มากมาย

## อ้างอิง

หมวดหมู่:พันธุ์ไก่
ฟินเดกโคเฮาส์

**ฟินเดกโคเฮาส์** () เป็นตึกระฟ้าในลูซากา ประเทศแซมเบีย และเป็นอาคารที่สูงสี่สุดในประเทศ ตั้งอยู่ที่สี่แยกที่ถนนเอกราช (Independence Avenue) ตัดกับถนนไคโร (Cairo Road) ในย่านธุรกิจกลางเมืองของนครลูซากา อาคารความสูง 295 ฟุต นี้สร้างขึ้นระหว่างปี 1978 ถึง 1979 ออกแบบโดยสถาปนิกชาวยูโกสลาเวีย ดูชสน มีเลนโควิช (Dušan Milenković) และ บรานีมีร์ กานอวิช (Branimir Ganović) อาคารนี้ตั้งชื่อตามองค์การระดับข้ามรัฐ (parastatal) ชื่อว่า FINDECO (องค์การพัฒนาและการเงินแห่งรัฐ; State Finance and Development Corporation) เจ้าของแรกของอาคาร ปัจจุบันการใช้สอยอาคารประกอบด้วยพื้นที่ที่อยู่อาศัย ค้าขาย และสำนักงาน ภายใต้การบริหารขององค์การที่อยู่อาศัยแห่งชาติ (National Housing Authority) ในปี 2013 ได้มีการติดตั้งตราของซัมซุงขนาดใหญ่บนยอดอาคาร

## อ้างอิง
กีมูไนนู

**กีมูไนนู** (, kim-un-aynu) หรืออาจอ่านว่า **กีมุนไอนู** () แปลว่า "มนุษย์บนภูเขา" (กิม=ภูเขา, อุน=อยู่, ไอนู=มนุษย์) เป็นโยไกในตำนานของชาวไอนุ

## ภาพรวม
[right|thumb|240x240px| [เทือกเขาไดเซ็ตสึซัง]]
ตามตำนานที่สืบทอดมาในเทือกเขาไดเซ็ตสึซังของฮกไกโด มีดินแดนบนเนินเขาที่อยู่ลึกลงไปในแม่น้ำอิชิการิซึ่งผู้คนได้รับคำสั่งไม่ให้ค้างคืนเพราะกลัวอันตรายจากกีมูไนนู ว่ากันว่ากีมูไนนูมีความว่องไวและแข็งแกร่งมาก มันสามารถไล่ตามได้แม้แต่หมี และจะจับมาฆ่าทิ้ง แต่ถ้าจุดบุหรี่แล้วยื่นให้มันจะไม่ฆ่าคน

กีมูไนนูชอบบุหรี่ หากสูบบุหรี่บนภูเขากีมูไนนูก็จะมาหา แต่ถ้าหยิบบุหรี่ขึ้นมาแล้วพูดว่า "ขอมอบให้กับเทพเจ้าแห่งภูเขา" ก็จะไม่ได้รับอันตราย

## อ้างอิง

หมวดหมู่:ปรัมปราวิทยาไอนุ
หมวดหมู่:โยไก
วอลเลย์บอลหญิงชิงแชมป์แอฟริกา 2023

**วอลเลย์บอลหญิงชิงแชมป์แอฟริกา 2023** () เป็นการแข่งขันครั้งที่ 21 ของวอลเลย์บอลหญิงชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่ยาอุนเด ประเทศแคเมอรูน ระหว่างวันที่ 16–24 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025 ในฐานะตัวแทนทวีปแอฟริกา

## การแบ่งกลุ่ม
ผลการจับสลากการแบ่งกลุ่มได้รับการประกาศเมื่อวันที่ 16 สิงหาคม ค.ศ. 2023

## รอบแบ่งกลุ่ม
*เวลาในตารางการแข่งขันเป็นเวลาท้องถิ่น (UTC+01:00)

### กลุ่มเอ

|}





### กลุ่มบี

|}





## รอบสุดท้าย
*เวลาในตารางการแข่งขันเป็นเวลาท้องถิ่น (UTC+01:00)
### รอบจัดอันดับ 9–12

#### รอบจัดอันดับ 9–12




#### รอบชิงอันดับที่ 11




#### รอบชิงอันดับที่ 9




### รอบ 8 ทีมสุดท้าย



#### รอบก่อนรองชนะเลิศ




#### รอบจัดอันดับ 5–8




#### รอบรองชนะเลิศ




#### รอบชิงอันดับที่ 7




#### รอบชิงอันดับที่ 5




#### รอบชิงอันดับที่ 3




#### รอบชิงชนะเลิศ




## อันดับการแข่งขัน

## อ้างอิง

## แหล่งข้อมูลอื่น
*Official website
*

2023
แอฟริกา
รถกอล์ฟ

**รถกอล์ฟ** () เป็นยานพาหนะขนาดเล็กติดเครื่องยนต์ที่เดิมออกแบบมาเพื่อโดยสารนักกีฬากอล์ฟสองคนและไม้กอล์ฟไปรอบ ๆ สนามกอล์ฟเพื่อให้ใช้แรงน้อยกว่าการเดิน  เมื่อเวลาผ่านไป ได้มีการเปิดตัวรถกอล์ฟรูปแบบต่าง ๆ ที่สามารถโดยสารคนได้มากขึ้น มีคุณสมบัติอรรถประโยชน์เพิ่มเติม หรือได้รับการรับรองว่าเป็นยานพาหนะความเร็วต่ำที่ถูกกฎหมายสำหรับใช้บนท้องถนน 

รถกอล์ฟแบบดั้งเดิมสามารถโดยสารนักกีฬากอล์ฟสองคนและไม้กอล์ฟได้ โดยทั่วมีความกว้างประมาณ  ยาวประมาณ  และสูงประมาณ  มีน้ำหนักระหว่าง  และสามารถเร่งความเร็วสูงสุดได้ถึงประมาณ  ราคาของรถกอล์ฟอยู่ในช่วงตั้งแต่ต่ำกว่า 1,000 ดอลลาร์สหรัฐไปจนถึงมากกว่า 20,000 ดอลลาร์สหรัฐต่อคันขึ้นกับการติดตั้ง

## ดูเพิ่ม
* รถพลังงานไฟฟ้า

## หมายเหตุ

## อ้างอิง

หมวดหมู่:ยานพาหนะพลังงานไฟฟ้า
หมวดหมู่:กอล์ฟ
สถานีวิทยุและโทรทัศน์ปักกิ่ง

**สถานีวิทยุและโทรทัศน์ปักกิ่ง** (อังกฤษ: Beijing Radio and Television Station: BRTV; จีน: 北京广播电视台) เดิมชื่อ **เครือข่ายสื่อปักกิ่ง** (Beijing Media Network: BMN) เป็นเครือข่ายโทรทัศน์ของรัฐในประเทศจีน ออกอากาศจากกรุงปักกิ่ง และออกอากาศเฉพาะภาษาจีนเท่านั้น ทางวิทยุ AM, FM, วิทยุเคเบิล FM, วิทยุดิจิทัล, ทีวีดิจิทัล และออนไลน์

เครือข่ายสื่อปักกิ่งก่อตั้งขึ้นเมื่อวันที่ 16 พฤษภาคม พ.ศ. 2522 ครอบคลุมจีน ทวีปเอเชียและอเมริกาเหนือ ในขณะนั้นสถานีวิทยุโทรทัศน์กลางแห่งประเทศจีนยังใช้ชื่อว่า**สถานีโทรทัศน์ปักกิ่ง**อยู่ ระหว่างปี พ.ศ. 2501-2521

## อ้างอิง

หมวดหมู่:สถานีโทรทัศน์ในประเทศจีน
คิงแอนด์บัลลูน

() เป็นวิดีโอเกมอาร์เคดแบบเกมยิงที่ตายตัวซึ่งวางจำหน่ายโดยบริษัทนัมโคใน ค.ศ. 1980 และได้อนุญาตต่อเกมแพลนสำหรับการผลิตและจำหน่ายในสหรัฐ เกมดังกล่าวเดินเครื่องในฮาร์ดแวร์นัมโคกาแล็กเซียน ซึ่งใช้ไมโครโพรเซสเซอร์แซด80 เพื่อขับเคลื่อนการแปลงสัญญาณดิจิทัลเป็นสัญญาณแอนะล็อกสำหรับเสียงพูด โดยเป็นหนึ่งในเกมแรกที่มีการสังเคราะห์เสียง ส่วนพอร์ตเอ็มเอสเอกซ์ได้รับการเปิดตัวที่ประเทศญี่ปุ่นใน ค.ศ. 1984

## รูปแบบการเล่น
left|thumb|ภาพจับหน้าจอ

ผู้เล่นควบคุมชายชุดเขียวสองคนร่วมกับปืนใหญ่สีส้ม ซึ่งประจำการอยู่ที่เชิงเทินของปราสาท โดยยิงใส่กองบัลลูนอากาศร้อน ด้านล่างของปืนใหญ่ พระราชาเคลื่อนพระวรกายไปมาบนพื้นอย่างช้า ๆ ขณะที่เหล่าบัลลูนยิงตอบโต้กลับและพุ่งเข้าหาพระองค์ หากบัลลูนตกถึงพื้น มันจะตั้งอยู่ที่นั่นจนกว่าพระราชาจะทรงพระดำเนินมา เมื่อถึงเวลานั้นบัลลูนดังกล่าวก็จะลอยขึ้นไปพร้อมกับพระองค์ จากนั้นผู้เล่นจะต้องยิงบัลลูนเพื่อปลดปล่อยพระราชาซึ่งจะทรงกระโดดร่มลงสู่พื้นอย่างปลอดภัย ในบางครั้ง เหล่าบัลลูนลงพื้นมากกว่าสองลูกสามารถรวมกันเป็นบัลลูนขนาดใหญ่ลูกเดียว ซึ่งจะให้คะแนนพิเศษและแยกออกจากกันเมื่อถูกโจมตี

ปืนใหญ่ถูกทำลายจากการชนกับบัลลูนหรือการยิงของพวกมัน แต่ถูกแทนที่ด้วยความล่าช้าชั่วขณะโดยไม่มีผลกระทบต่อจำนวนชีวิตที่เหลืออยู่ ซึ่งเมื่อใดก็ตามที่บัลลูนนำพระราชาออกจากด้านบนของหน้าจอจะสูญเสียไปหนึ่งชีวิต และเกมจะจบลงเมื่อสูญเสียทุกชีวิตไป

เช่นเดียวกับเกม*กาแล็กเซียน* จำนวนยกจะหยุดเพิ่มขึ้นที่ยก 48

### เสียง
พระราชาตรัสเมื่อพระองค์ถูกจับว่า "เฮลป์!" ("ช่วยด้วย!"), ตรัสเมื่อได้รับการช่วยเหลือว่า "แทงกิว" ("ขอบคุณ") และตรัสเมื่อพระองค์ถูกพาพระองค์ไปว่า "บ๊ายบาย!" ("ลาก่อน!") ส่วนบรรดาบัลลูนมีเสียงหึ่ง ๆ แบบเดียวกับบรรดาเอเลียนจากเกม*[[กาแล็กเซียน]]*ที่ได้รับการเปิดตัวเมื่อปีก่อนหน้า และการยิงของปืนใหญ่ก็มีเสียงเดียวกันกับเสียงยานของผู้เล่น (ที่ชื่อ "กาแล็กซิป") จากเกมเดียวกันนี้

ทั้งนี้ ในเกมเวอร์ชันภาษาญี่ปุ่นดั้งเดิม พระราชาตรัสภาษาอังกฤษด้วยสำเนียงภาษาญี่ปุ่นขนาดหนัก โดยตรัสว่า "เฮรูปุ" ("เฮลป์!"), "ซังกีว" ("แทงกิว") และ "ไบไบ" ("บ๊ายบาย!") ซึ่งเกมเวอร์ชันสหรัฐมีพระสุรเสียงของพระราชาที่แตกต่างกันออกไปโดยไม่มีสำเนียงภาษาญี่ปุ่น

## สิ่งสืบเนื่อง
*คิงแอนด์บัลลูน*ได้รับการนำเสนอใน*[[นัมโคมิวเซียม|นัมโคมิวเซียมอันคอร์]]*สำหรับเพลย์สเตชัน ซึ่งเป็นเวอร์ชันภาษาญี่ปุ่นเท่านั้น และเกมนี้ได้รับการเปิดตัวคอนโซลทวีปอเมริกาเหนือใน*[[นัมโคมิวเซียมแบตเทิลคอลเลกชัน]]*สำหรับเพลย์สเตชัน พอร์เทเบิล ซึ่งผู้เล่นสามารถเลือกเสียงของราชา (เวอร์ชันภาษาญี่ปุ่นดั้งเดิม หรือเวอร์ชันสหรัฐที่เปิดตัวภายหลัง) หลังจากปลดล็อกการตั้งค่าเกี่ยวกับความชื่นชอบ นอกจากนี้ เกมดังกล่าวยังปรากฏใน*[[นัมโคมิวเซียมเวอร์ชวลอาร์เคด]]* สำหรับเอกซ์บอกซ์ 360 และ*[[นัมโคมิวเซียมเมกามิกซ์]]*สำหรับวี

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2523
หมวดหมู่:วิดีโอเกมอาร์เคด
หมวดหมู่:เกมยิงที่ตายตัว
หมวดหมู่:วิดีโอเกมที่พัฒนาขึ้นในประเทศญี่ปุ่น
นีโคไล ยูเดนิช

**นีโคไล นีโคลาเยวิช ยูเดนิช** ( – 5 ตุลาคม ค.ศ. 1933) เป็นผู้บัญชาการทหารแห่งกองทัพจักรวรรดิรัสเซียในช่วงสงครามโลกครั้งที่หนึ่ง ทั้งยังเป็นผู้นำของขบวนการขาวต่อต้านคอมมิวนิสต์ในรัสเซียตะวันตกเฉียงเหนือระหว่างสงครามกลางเมือง 

## อ้างอิง
 

หมวดหมู่:บุคคลที่เกิดในปี พ.ศ. 2405
หมวดหมู่:บุคคลที่เสียชีวิตในปี พ.ศ. 2476
หมวดหมู่:ผู้นำการทหารในสงครามโลกครั้งที่หนึ่ง
หมวดหมู่:สงครามกลางเมืองรัสเซีย
หมวดหมู่:การปฏิวัติรัสเซีย
หมวดหมู่:ขบวนการขาว
หมวดหมู่:นายพลชาวรัสเซีย
หมวดหมู่:นายพลในสงครามโลกครั้งที่หนึ่ง
วอลเลย์บอลชายทีมชาติบริเตนใหญ่

**วอลเลย์บอลชายทีมชาติบริเตนใหญ่** () เป็นทีมชาติของบริเตนใหญ่ ทีมนี้ได้รับการบริหารโดยสหพันธ์วอลเลย์บอลบริเตนใหญ่ และเป็นส่วนหนึ่งในการแข่งขันวอลเลย์บอลระดับนานาชาติ

## รางวัล


### [[โอลิมปิกฤดูร้อน]]

### วอลเลย์บอลชิงแชมป์โลก

### วอลเลย์บอลชิงแชมป์ยุโรป



## ดูเพิ่ม
* วอลเลย์บอลชายทีมชาติอังกฤษ
* วอลเลย์บอลชายทีมชาติไอร์แลนด์เหนือ
* วอลเลย์บอลชายทีมชาติสกอตแลนด์
* วอลเลย์บอลชายทีมชาติเวลส์ 

## อ้างอิง

## แหล่งข้อมูลอื่น
* FIVB profile
* Official website

บริเตนใหญ่
หมวดหมู่:ทีมกีฬาทีมชาติสหราชอาณาจักร
การลอบสังหารมหาตมา คานธี

มหาตมา คานธี ถูกลอบสังหารเมื่อวันที่ 30 มกราคม 1948 สิริอายุ 78 ปี ภายในพื้นที่ของบ้านพิรลา (ปัจจุบันคือคานธีสมฤตี) แมนชั่นขนาดใหญ่ในนิวเดลี ผู้ก่อเหตุคือนถูราม โคฑเส ชายวรรณะจิตปวันพรหมิณจากปูเณ นักลัทธิชาตินิยมฮินดู, สมาชิกราษฏรียสวยัมเสวักสังฆ์ (RSS) กองกำลังกึ่งกองทัพขวาจัดฮินดู และสมาชิกฮินดูมหาสภา โคฑเสมองว่าคานธีให้ความช่วยเหลือแก่ปากีสถานมากเกินไปในระหว่างการแบ่งอินเดียซึ่งเกิดขึ้นหนึ่งปีก่อนหน้า 

ตามคำบอกเล่าของผู้อยู่ในเหตุการณ์ เมื่อเวลาราว 17 นาฬิกาเศษ คานธีเดินมาถึงบนสุดของขั้นบันไดที่นำพาไปสู่สวนยกระดับด้านหลังบ้านพิรลาที่ซึ่งเขาจัดการพบปะสวดภาวนาระหว่างศาสนาทุกเย็น ขณะที่คานธีกำลังเดินลงจากปะรำพิธี โคฑเสก้าวท้าวออกมาจากฝูงชน กั้นทางเดินของคานธี ยิงปืนสามนัดใส่ที่อกและท้องของคานธีระยะเผาขน คานธีล้มตัวลงกับพื้นและถูกขนส่งตัวกลับเข้าไปยังห้องในบ้านพิรลา ที่ซึ่งผู้แทนได้ออกมาแจ้งข่าวการเสียชีวิตไม่นานหลังจากนั้น

โคฑเสถูกจับกุมโดยสมาชิกของฝูงชนทันที ในจำนวนนี้มีรายงานอยู่ทั่วไปว่ารวมถึงเฮอร์เบิร์ต เรเนอร์ จูเนียร์ ผู้ช่วยกงสุลสหรัฐประจำเดลี ก่อนจะถูกนำตัวส่งแก่ตำรวจ การพิจารณาคดีเริ่มต้นในเดือนพฤษภาคม 1948 ที่ป้อมแดงในเดลี โดยโคฑเสเป็นจำเลยเอก, นารายัณ อาปเต และผู้สมรู้ร่วมคิดอื่นอีก 6 คนเป็นจำเลยร่วม การดำเนินคดีถูกบังคับให้เป็นไปอย่างรวดเร็ว ความเร่งรีบนี้บางทีว่าเป็นผลมาจากรัฐมนตรีมหาดไทย สรทาร วัลลภภาอี ปเฏล ซึ่งมีประสงค์ให้ "ป้องกันการตรวจสอบโดยละเอียดถึงความล้มเหลวในการป้องกันการลอบสังหารนี้" โคฑเสและอาปเตถูกตัดสินโทษประหารชีวิตในวันที่ 8 พฤศจิกายน 1949 แม้จะมีอุทธรณ์ให้ลดหย่อนโทษโดยบุตรสองคนของคานธี มณีลาล และ รามทาส คานธี แต่ถูกนายกรัฐมนตรี ชวาหัรลาล เนห์รู, รองนายกรัฐมนตรี วัลลภภาอี ปเฏล และผู้ว่าการจักรพรรดิ ราชโคปาลจารี ปฏิเสธ โคฑเสและอาปเตถูกประหารชีวิตด้วยการแขวนคอในเรือนจำอัมพาละเมื่อ 15 พฤศจิกายน 1949

## อ้างอิง

### บรรณานุกรม

* 
* 
* 
* 
* 
* 
* 
* 
* 
*  (Foreword by: Sarvepalli Radhakrishnan)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


หมวดหมู่:การลอบสังหาร
หมวดหมู่:การลอบสังหารในประเทศอินเดีย
หมวดหมู่:ประวัติศาสตร์อินเดีย
หมวดหมู่:อาชญากรรมในประเทศอินเดีย
หมวดหมู่:พิธีศพในประเทศอินเดีย
หมวดหมู่:รัฐพิธีศพ
หมวดหมู่:เดลี
หมวดหมู่:มหาตมา คานธี
ราชฆาฏ

**ราชฆาฏ** (อักษรโรมัน: Raj Ghat) หรือ **ราชฆาฏสมาธิปริสร** (; ราชฆาฏและอนุสรณ์ไว้ศพโดยรอบ) เป็นหมู่อนุสรณ์ไว้ศพ ในเดลี ประเทศอินเดีย อนุสรณ์แรกสุดตั้งขึ้นแด่มหาตมา คานธี โดยเป็นปะรำหินอ่อนดำยกระดับเหนือจุดที่เผาศพคานธี ตั้งขึ้นเมื่อ 31 มกราคม 1948 และที่ปลายฝั่งหนึ่งมีเปลวเพลิงนิรันดร์ คำว่า "ราชฆาฏ" แปลโดยง่ายได้ว่า *บันไดหลวง* โดยคำว่า "ฆาฏ" หรือบันไดในที่นี้หมายถึงว่าพื้นที่นี้ต้องไต่บันไดขึ้นมาจากริมฝั่งแม่น้ำยมุนา 

## รายนามอนุสรณ์
นับตั้งแต่การตั้งอนุสรณ์แรกในราชฆาฏแด่มหาตมา คานธี ได้มีการขยับขยายเพื่อตั้งอนุสรณ์ไว้ศพ (สมาธิ) ของผู้นำอีกหลายคนในพื้นที่ราชฆาฏ ภูมิทัศน์และการออกแบบของพื้นที่เดิมที่เป็นแบบแปลนของอัลลอก เพอร์ศี-แลงคัสเตอร์ (Alick Percy-Lancaster) ผู้กำกับการกิจการพืชสวนของรัฐบาลอินเดีย

รายนามอนุสรณ์ 18 จุดสำหรับผู้นำ 18 คนของอินเดียที่อยู่ที่ราชฆาฏ ได้แก่

## อ้างอิง

หมวดหมู่:สิ่งก่อสร้างในเดลี
หมวดหมู่:สุสานในประเทศอินเดีย
ข้าวจี่ปาเต

**ข้าวจี่ปาเต** หรือ **เข้าจี่ปาเต** () เป็นแซนด์วิชที่ทำจากบาแก็ตของประเทศลาว มีลักษณะเดียวกันกับบั๊ญหมี่ของประเทศเวียดนาม และนมปังของประเทศกัมพูชา โดยบาแก็ตถูกนำเข้ามาสู่ลาวในช่วงที่ตกเป็นอาณานิคมของฝรั่งเศส นับเป็นอาหารลาวที่ชื่อเสียง สามารถพบได้ทั่วไปในประเทศลาว

ตัวแซนด์วิชทำจากบาแก็ตผ่าตามยาว ทาด้วยปาเตตับหมูเป็นชั้นหนา สอดไส้ด้วยหมูสับ ไส้อั่ว เส้นมะละกอ แคร์รอต หอมแดง (หรือหอมหัวใหญ่) แตงกวา ผักชี บ้างก็ใส่ซอสพริกหรือแจ่วบองเพื่อเสริมรส

## อ้างอิง

หมวดหมู่:อาหารลาว
หมวดหมู่:อาหารฟิวชัน
หมวดหมู่:แซนด์วิช
หมวดหมู่:ขนมปัง
นมปัง

**นมปัง**, **นุมปัง**, **น็อมปัง** หรือ **น็อมบัง** (, *นํบุัง*) เป็นบาแก็ตขนาดสั้นผ่ากลางสอดไส้ต่าง ๆ ของประเทศกัมพูชา มีลักษณะคล้ายกับแซนด์วิชเรือดำน้ำ อีกทั้งยังเป็นอาหารแบบเดียวกันกับบั๊ญหมี่ของประเทศเวียดนาม และข้าวจี่ปาเตของประเทศลาว

บาแก็ตถูกนำเข้ามาสู่ประเทศกัมพูชา ในช่วงที่กัมพูชาตกเป็นอาณานิคมของประเทศฝรั่งเศส  สามารถพบนมปังได้ทั่วไปในกัมพูชา และสามารถพบนมปังตามหลักแหล่งที่ชาวเขมรอพยพไปตั้งถิ่นฐาน เช่น นิวยอร์ก วอชิงตัน ดี.ซี. บอสตัน และเมลเบิร์น

## ความหลากหลาย
นมปังมีหลายรูปแบบ ดังนี้
* *นมปังปาเต* (, *นํบุังปาเต*; ) เป็นบาแก็ตผ่ากลางที่สอดไส้ด้วยปาเตต่าง ๆ แคร์รอตดอง หัวไชเท้า แตงกวา ผักชี และราดด้วยมายองเนส
* *นมปังบรอเฮต* (, *นํบุังบรหิตฺ*; ) เป็นบาแก็ตใส่ลูกชิ้น แคร์รอตดอง หัวไชเท้า และสมุนไพร (ผักชี สะระแหน่ และโหระพา) ราดด้วยมายองเนส เป็นอาหารที่นิยมมากในเมืองเสียมราฐ
* *นมปังซัจจรูก* (, *นํบุังสาจฺจรูกฺ*; ) เป็นบาแก็ตใส่หมูสามชั้นตุ๋น แคร์รอตดอง มะละกอ และผักชี ราดด้วยมายองเนส
* *นมปังซัจโก* (, *นํบุังสาจฺเคา*; ) เป็นบาแก็ตใส่เนื้อตะไคร้ย่าง แคร์รอตดอง มะละกอ แตงกวา และผักชี ราดด้วยมายองเนส
* *นมปังคอเตร็ย* (, *นํบุังขตรี*; ) เป็นบาแก็ตสอดไส้ปลาเคี่ยวซอสมะเขือเทศ ใส่แคร์รอตดอง มะละกอ แตงกวา และผักชี ราดด้วยมายองเนส

## อ้างอิง

หมวดหมู่:อาหารกัมพูชา
หมวดหมู่:อาหารฟิวชัน
หมวดหมู่:แซนด์วิช
หมวดหมู่:ขนมปัง
หวัง เย่ผิง

**หวัง เย่ผิง** (; 12 กุมภาพันธ์ พ.ศ. 2471 –) เป็นอดีตสุภาพสตรีหมายเลขหนึ่งของเจียง เจ๋อหมิน อดีตเลขาธิการพรรคคอมมิวนิสต์จีนและประธานาธิบดีสาธารณรัฐประชาชนจีนคนที่ 3 เธอเป็นชาวเมืองหยางโจว มณฑลเจียงซู

## ประวัติ
หวัง เย่ผิง เกิดเมื่อวันที่ 12 กุมภาพันธ์ พ.ศ. 2471 ในเมืองหยางโจว และเติบโตที่เซี่ยงไฮ้ในสาธารณรัฐจีน สำเร็จการศึกษาจากสถาบันภาษาต่างประเทศเซี่ยงไฮ้ เอกภาษาต่างประเทศ เธอมีลูกชายสองคนคือ เจียง เหมียนเหิง (江绵恒) เกิดในปี พ.ศ. 2494 และเจียง เหมียนคัง (江绵康) เกิดในปี พ.ศ. 2499

## อ้างอิง
สำอางค์ เลิศถวิล

**สำอางค์ เลิศถวิล** (พ.ศ. 2467 – 30 กันยายน พ.ศ. 2540) เป็นนักดนตรีและนักร้องเพลงพื้นบ้านภาคกลางของประเทศไทย เชี่ยวชาญในเรื่องเพลงขอทานและลำตัด นอกจากนี้ยังเชี่ยวชาญการเล่นเครื่องดนตรีพื้นบ้านอย่างโทน ฉิ่ง ฉาบ เป็นต้น เธอเป็นแรงบันดาลใจให้ยืนยง โอภากุล นักร้องนำวงดนตรีเพื่อชีวิตคาราบาว สำหรับเพลง *ยายสำอาง* ซึ่งเป็นหนึ่งในเพลงที่มีชื่อเสียงของวง

## ประวัติ
สำอางค์เกิดเมื่อราว พ.ศ. 2467 ที่อำเภออัมพวา จังหวัดสมุทรสงคราม ในครอบครัวชาวจีนอพยพ บิดามารดาได้ทอดทิ้งเธอไว้ที่วัดบางน้อยตั้งแต่แรกเกิดเนื่องจากยึดถือคติความเชื่อแบบจีนในเรื่องของการมีบุตร ต่อมาสองสามีภรรยาที่เป็นวณิพกรับเธอไปเลี้ยงเป็นบุตรบุญธรรม

ด้วยสุขภาพที่ไม่แข็งแรง และฐานะยากจนโดยไม่ได้รับการรักษา ทำให้เธอตาบอดตั้งแต่อายุ 4 ปี เธอได้รับการถ่ายทอดวิชาเพลงขอทานจากบิดามารดาบุญธรรม และตระเวนร้องเพลงขอทานตามงานวัดรวมถึงงานรื่นเริงในหลายโอกาส จนมีความเชี่ยวชาญในเรื่องของเพลงขอทานซึ่งเป็นดนตรีพื้นบ้านทางภาคกลางที่พัฒนามาจากลำตัด และมีเนื้อหาส่วนใหญ่เกี่ยวกับนิทานชาดก หรือนิทานพื้นบ้านในภาคกลาง สำอางมีน้ำเสียงการร้องที่เป็นเอกลักษณ์ สามารถร้องทั้งในแนวสนุกสนานและแนวเศร้า รวมทั้งยังเชี่ยวชาญในการเล่นเครื่องดนตรีอย่างโทน ฉิ่ง ฉาบ เป็นต้น

ในปี พ.ศ. 2525 เธอตระเวนร้องเพลงขอทานอยู่บริเวณบ้านของอภัย นาคคง อาจารย์ประจำวิทยาลัยเพาะช่าง จนความทราบไปถึงเอนก นาวิกมูล เรื่องราวของเธอจึงถูกบันทึกไว้ในหนังสือ *อยู่อย่างชาวสยาม* และยังถูกเชิญให้ไปแสดงการร้องเพลงขอทานและลำตัดที่ศูนย์สังคีตศิลป์ ธนาคารกรุงเทพ โดยได้มีโอกาสรวมงานกับหวังเต๊ะ ซึ่งเป็นนักร้องแนวลำตัดที่มีชื่อเสียงท่านหนึ่ง

เธอเสียชีวิตอย่างสงบในวันที่ 30 กันยายน พ.ศ. 2540 ที่กระท่อมหลังเล็กส่วนตัวริมคลองภาษีเจริญ สิริอายุประมาณ 73 ปี

## ชีวิตส่วนตัว
สำอางค์เคยมีสามีถึงสามคน แต่ทั้งสามคนเสียชีวิตไปก่อนหน้านั้น โดยที่ไม่มีบุตรและธิดาด้วยกัน นอกจากนี้ เธอเคยถูกดูแลโดยกรมประชาสงเคราะห์ในช่วงเวลาหนึ่ง ก่อนที่ทางกรมประชาสงเคราะห์จะอนุญาตให้เธอออกมาใช้ชีวิตบั้นปลายอย่างสงบ โดยเธอหันมาทำอาชีพเหลาไม้ปิ้งไก่เพื่อเลี้ยงชีพ

## วัฒนธรรมสมัยนิยม
* ในปี พ.ศ. 2536 ยืนยง โอภากุล ประพันธ์และขับร้องเพลง *ยายสำอาง* ซึ่งอยู่ในสตูดิโออัลบั้ม *[[ช้างไห้]]* สตูดิโออัลบั้มชุดที่ 13 ของคาราบาว โดยออกมาในรูปแบบทำนองจังหวะสามช่าผสมผสานกับเพลงขอทาน และกลายเป็นหนึ่งในเพลงที่มีชื่อเสียงของคาราบาว

## อ้างอิง

## แหล่งข้อมูลอื่น
* 30 กันยายน 2540 วันถึงแก่กรรม ยายสำอาง เลิศถวิล แม่เพลงขอทาน ข้อมูลจากเพจเฟซบุ๊กของคาราบาว

หมวดหมู่:นักร้องเพลงพื้นบ้านภาคกลาง
หมวดหมู่:นักร้องจากจังหวัดสมุทรสงคราม
หมวดหมู่:นักดนตรีจากจังหวัดสมุทรสงคราม
หมวดหมู่:ชาวไทยเชื้อสายจีน
หมวดหมู่:นักดนตรีตาบอด
จอร์จา เมโลนี

**จอร์เจีย เมโลนี** (; เกิด 15 มกราคม พ.ศ. 2520) เป็นนักการเมืองชาวอิตาลีซึ่งดำรงตำแหน่งนายกรัฐมนตรีอิตาลีตั้งแต่วันที่ 22 ตุลาคม พ.ศ. 2565 ซึ่งเป็นสตรีคนแรกที่ดำรงตำแหน่งดังกล่าว นอกจากนี้เธอยังเป็นสมาชิกสภาผู้แทนราษฎรอิตาลีมาตั้งแต่ปี พ.ศ. 2549 รวมทั้งยังดำรงตำแหน่งหัวหน้าพรรคอนุรักษ์นิยมและปฏิรูปนิยมยุโรป (อีซีอาร์) ตั้งแต่ปี พ.ศ. 2563

เธอเกิดเมื่อวันที่ 15 มกราคม พ.ศ. 2520 ที่กรุงโรม บิดาเป็นนักจัดรายการวิทยุ มารดาเป็นนักแสดง เธอเข้าร่วมกับกลุ่มเยาวชนก้าวหน้าของขบวนการสังคมอิตาลี (เอ็มเอสไอ) ซึ่งเป็นพรรคการเมืองแนวนีโอฟาสซิสต์ และเธอยังได้เป็นแกนนำของอาซียอเนสติวเดนเอซา ซึ่งเป็นขบวนการนักศึกษาของพรรคพันธมิตร (เอเอ็น) ในปี พ.ศ. 2538 เธอเริ่มดำรงตำแหน่งทางการเมืองในฐานะสมาชิกสภากรุงโรมตั้งแต่ปี พ.ศ. 2541 จนถึงปี พ.ศ. 2545 หลังจากนั้นเธอได้เป็นประธานกลุ่มกิจเยาวชนของพรรคพันธมิตรในเวลาต่อมา ในปี พ.ศ. 2551 เธอได้เป็นรัฐมนตรีว่าการกระทรวงเยาวชนของอิตาลีในรัฐบาลของซิลวีโอ แบร์ลุสโกนี ซึ่งในช่วงนั้นเธอได้ก่อตั้งพรรคฟาเตลีอิตาลิยา (เอฟดีไอ) ขึ้นมา ซึ่งเป็นพรรคฝ่ายค้านมาโดยตลอด จนกระทั่งชนะการเลือกตั้งในปี พ.ศ. 2565 หลังมารีโย ดรากีลาออกจากตำแหน่งนายกรัฐมนตรี

ในทัศนคติการเมืองของเธอถูกจัดให้อยู่ในกลุ่มการเมืองฝ่ายขวาจัด เธอเป็นสัญลักษณ์ของอนุรักษ์นิยมคริสเตียน และต่อต้านการุณยฆาต ความหลากหลายทางเพศ นอกจากนี้เธอยังถูกมองว่าเป็นพวกคตินิยมเชื้อชาติและต่อต้านมุสลิม เธอเคยสนับสนุนและเห็นชอบกับความสัมพันธ์ที่แนบแน่นต่อประเทศรัสเซียของอิตาลี แต่เมื่อรัสเซียรุกรานยูเครนในปี พ.ศ. 2565 รัฐบาลของเธอได้ให้การสนับสนุนทางอาวุธและสิทธิมนุษยชนกับยูเครนและคัดค้านการรุกรานของรัสเซีย

ในปี พ.ศ. 2565 เธออยู่ในอันดับที่ 7 ของสตรีผู้ทรงอิทธิพลที่สุดในโลกโดยนิตยสารฟอบส์

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีอิตาลี
Thismia hongkongensis

***Thismia hongkongensis*** เป็นชนิดในสกุลพิศวง S.S.Mar กับ R.M.K.Saunders ผู้ค้นพบพืชดอกชนิดนี้ ตีพิมพ์การค้นพบในวารสาร *[[PhytoKeys]]* เมื่อวันที่ 4 กุมภาพันธ์ ค.ศ. 2015 พืชชนิดนี้เป็นพืชเฉพาะถิ่นในฮ่องกง

## อ้างอิง

หมวดหมู่:พฤกษชาติในฮ่องกง
หมวดหมู่:สกุลพิศวง
หมวดหมู่:พืชปรสิต
โรงพยาบาลบางมด

**โรงพยาบาลบางมด** เป็นโรงพยาบาลทั่วไปขนาดใหญ่ขนาด 400 เตียงที่ให้บริการรักษาโรค เช่น สูตินรีเวช ศัลยกรรมกระดูก ศัลยกรรมทั่วไป กุมารเวช 24 ชั่วโมง และอายุรกรรม ฯลฯ ตั้งอยู่เลขที่ 747 ถนนพระรามที่ 2 แขวงบางมด เขตจอมทอง กรุงเทพมหานคร บนเนื้อที่ประมาณ 2 ไร่

โรงพยาบาลบางมดเป็นโรงพยาบาลเอกชนแห่งแรกบนถนนพระรามที่ 2 โดยเริ่มต้นจากการเป็นคลินิก ขยายเป็นโพลิคลินิก ขยายเป็นโรงพยาบาลขนาด 50 เตียงเมื่อ พ.ศ. 2526 ขยายขนาด 100 เตียงและตั้งขึ้นเป็นโรงพยาบาลเมื่อวันที่ 11 กรกฏาคม พ.ศ. 2531 โดยจดทะเบียนเป็นนิติบุคคลในนาม บริษัท โรงพยาบาลบางมด จำกัด เมื่อ พ.ศ. 2552 ได้ปรับเปลี่ยน โรงพยาบาลเป็นขนาด 203 เตียงตามสำนักสถานพยาบาลและกองประกอบโรคศิลปะ จนขยายขนาดเป็น 400 เตียง ตามลำดับ ต่อมาเมื่อ พ.ศ. 2565 มีโครงการโรงพยาบาลศัลยกรรมความงามภายใต้ชื่อ Bangmod Aesthetic & Wellness Hospital กำหนดบริการในปี พ.ศ. 2569 ตั้งในพื้นที่เดียวกับโรงพยาบาลบางมด

## อ้างอิง

บางมด
หมวดหมู่:สิ่งก่อสร้างในเขตจอมทอง
หมวดหมู่:สิ่งก่อสร้างตั้งแต่ พ.ศ. 2526
จัว หลิน

**จัว หลิน** (จีน: 桌林; พินอิน: *Zhuō Lín*) (6 เมษายน พ.ศ. 2459 – 29 กรกฎาคม พ.ศ. 2552) เป็นภริยาคนที่สามและคนสุดท้ายของเติ้ง เสี่ยวผิง อดีตผู้นำสูงสุดของสาธารณรัฐประชาชนจีน

## ประวัติ
จัว หลิน เกิดเมื่อวันที่ 6 เมษายน พ.ศ. 2459 ชื่อเดิมของเธอคือ **ผู่ ฉยงอิง** () ในเมืองซวนเว่ย์ มณฑลยูนนาน สาธารณรัฐจีน ครอบครัวทำอาชีพผลิตแฮมยูนนาน เธอเข้าศึกษาที่มหาวิทยาลัยปักกิ่ง ในขณะนั้นพรรคคอมมิวนิสต์จีนได้เข้ามาในหยานอัน ต่อมาเธอได้เข้าร่วมกับพรรคคอมมิวนิสต์จีนในปี พ.ศ. 2481 และเปลี่ยนชื่อเป็น **จัว หลิน** 

ในปี พ.ศ. 2482 เธอได้แต่งงานกับ เติ้ง เสี่ยวผิง ที่หน้าถ้ำของเหมา เจ๋อตง ซึ่งอยู่ในหยานอัน ทั้งสองมีบุตรด้วยกัน 5 คน

จัว หลิน เสียชีวิตเมื่อวันที่ 29 กรกฎาคม พ.ศ. 2552 อายุ 93 ปี ในกรุงปักกิ่ง สาธารณรัฐประชาชนจีน
## อ้างอิง

หมวดหมู่:คอมมิวนิสต์ชาวจีน
หมวดหมู่:สุภาพสตรีหมายเลขหนึ่งของสาธารณรัฐประชาชนจีน
Thismia kobensis

***Thismia kobensis*** เป็นชนิดของพืชดอกจากสกุลพิศวงในวงศ์ Burmanniaceae

พืชชนิดนี้เคยเป็นตัวอย่างชนิดเดียวที่ค้นพบใน ค.ศ. 1992 ที่โคเบะ ประเทศญี่ปุ่น และเก็บรักษาไว้โดยไม่มีการระบุตัวตน แม้ว่าเดิมจะกำหนดให้เป็นสกุล *[[Oxygyne]]* ก็ตาม ในการสำรวจช่วง ค.ศ. 1993 ถึง 1999 ไม่มีตัวอย่างชนิดใหม่ที่พบเลย และที่อยู่อาศัยเดิมของพืชชนิดนี้ถูกทำลายจากการพัฒนาที่ดินใน ค.ศ. 1999 *T. kobensis* ได้รับการประกาศว่าสูญพันธุ์ใน ค.ศ. 2010 เนื่องจากการทำลายถิ่นฐานธรรมชาติและการทำลายป่า ภายหลังได้รับการระบุเป็นพืชในสกุล *Thismia* ใน ค.ศ. 2018

ต่อมาใน ค.ศ. 2021 มีผู้ค้นพบพืชชนิดนี้อีกครั้งห่างจากที่ตั้งเดิมประมาณ 30 กิโลเมตร โดยตัวอย่างพืชชนิดนี้ 20 ต้นพบในสวนต้นสน จากนั้นมีการตีพิมพ์ข่าวการค้นพบใหม่ใน ค.ศ. 2023

## อ้างอิง

หมวดหมู่:สกุลพิศวง
หมวดหมู่:พืชปรสิต
มิซาวะ

**มิซาวะ** () เป็นนครที่ตั้งอยู่ทางทิศตะวันออกของจังหวัดอาโอโมริ ประเทศญี่ปุ่น มีขนาดพื้นที่  ณ วันที่ 1 พฤษภาคม ค.ศ. 2024 นครมิซาวะมีจำนวนประชากร 37,248 คน มีความหนาแน่นของประชากร 312 คนต่อตารางกิโลเมตร

มิซาวะเป็นเมื่องที่ตั้งของฐานทัพหลายแห่ง มีฐานทัพอากาศมิซาวะ ที่ทั้งกองกำลังป้องกันตนเองทางอากาศญี่ปุ่นและกองทัพอากาศสหรัฐอเมริกาใช้ปฏิบัติการร่วมกัน โดยคาดการณ์ว่ามีบุคลากรทางการทหารของสหรัฐประจำการอยู่ประมาณ 1 หมื่นคน

## ภูมิศาสตร์
มิซาวะตั้งอยู่บริเวณพื้นที่ราบทางทิศตะวันออกของทะเลสาบโองาวะระ ชายฝั่งตะวันออกของจังหวัดอาโอโมริ ติดกับมหาสมุทรแปซิฟิก เทศบาลนครขนาดใหญ่ที่อยู่ใกล้ที่สุดคือฮาจิโนเฮะ

### เทศบาลข้างเคียง
* จังหวัดอาโอโมริ
** เมืองโรกูโนเฮะ
** เมืองโทโฮกุ
** หมู่บ้านรกกาโชะ
** เมืองโออิราเซะ

## สถิติประชากร
ตามข้อมูลสำมะโนประชากรของญี่ปุ่น ประชากรของมิซาวะค่อนข้างคงที่ในช่วง 40 ปีที่ผ่านมา

## อ้างอิง

## แหล่งข้อมูลอื่น
* 
* เว็บไซต์ทางการของนครมิซาวะ 
* เว็บไซต์ฐานทัพอากาศมิซาวะ 


หมวดหมู่:นครในจังหวัดอาโอโมริ
ยอด สังข์รุ่งเรือง

ร้อยตรี **ยอด สังข์รุ่งเรือง**  (17 มกราคม พ.ศ. 2440 - 9 ตุลาคม พ.ศ. 2546) เป็นนายทหารชาวไทย เป็นทหารสยามคนสุดท้ายที่ผ่านสมรภูมิสงครามโลกครั้งที่หนึ่ง

## ประวัติ

### ชีวิตส่วนตัว
ร.ต. ยอด เกิดเมื่อวันที่ 17 มกราคม พ.ศ. 2440 ที่ตำบลท่าโพธิ์ อำเภอเมือง จังหวัดพิษณุโลก เป็นบุตรของนายสุข และนางปั้น สังข์รุ่งเรือง

ร.ต. ยอด ได้สมรสกับนางพร คนตรง มีบุตร-ธิดาทั้งหมด 9 คน

### การศึกษา
ร.ต. ยอด ได้ศึกษาที่วัดท่ามะปราง จนจบชั้นประถมศึกษาปีที่ 2

## การทำงาน
ในปี พ.ศ. 2461 เมื่ออายุ 19 ปี นายยอด มีความตั้งใจอยากเป็นตำรวจ จึงไปสมัครเพื่อรับการคัดเลือก แต่ไม่ประสบความประสบความสำเร็จเนื่องจากมีผู้สมัครเต็ม ต่อมานายยอด รับราชการทหารชั้นยศพลทหาร ได้เข้าร่วมกองบินทหารบกของกองทหารอาสาสยามในสงครามโลกครั้งที่หนึ่ง โดยปฏิบัติหน้าที่ช่างเครื่องอากาศยาน เมื่อถึงประเทศฝรั่งเศส เขาได้ประจำการที่เมืองยีงกีร์รัง และย้ายไปที่เมืองอาร์วอยระยะเวลา 1 ปี จนกระทั่งสิ้นสุดสงคราม

ยอดได้ปลดประจำการเป็นทหารกองหนุน เขากลับมาพำนักที่ตำบลท่าโพธิ์ อำเภอเมือง จังหวัดพิษณุโลก โดยประกอบอาชีพเกษตรกร ต่อมา เขาได้รับเลือกเป็นผู้ใหญ่บ้าน หมู่ที่ 2 และกำนันตำบลท่าโพธิ์ ซึ่งปฏิบัติหน้าที่จนครบวาระเมื่ออายุ 70 ปี จึงลาออกกำนันตำบลท่าโพธิ์

## การเสียชีวิต
ร.ต. ยอด สังข์รุ่งเรือง เสียชีวิตด้วยโรคชรา เมื่อวันที่ 9 ตุลาคม พ.ศ. 2546 เวลา 01:15 น. สิริอายุ 106 ปี

## เกียรติยศ
เมื่อวันที่ 11 กันยายน พ.ศ. 2462 ได้เดินทางกลับประเทศไทย เมื่อถึงประเทศเขาได้รับพระราชทานเหรียญงานพระราชสงครามทวีปยุโรปจากพระหัตถ์ของพระบาทสมเด็จพระมงกุฎเกล้าเจ้าอยู่หัว จากนั้น

เมื่อวันที่ 22 พฤศจิกายน พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระบรมราชโองการให้ผู้แทนพระองค์เชิญสิ่งของพระราชทาน ประกอบด้วย แจกันพระราชทาน หนังสือพระมหาชนก และเหรียญทอง เงิน นากพระมหาชนก 

เมื่อปี พ.ศ. 2542 เขาได้รับเครื่องอิสริยาภรณ์เลฌียงดอเนอร์ ชั้นเชอวาลีเย จากประธานาธิบดีฝรั่งเศส ฌัก ชีรัก ซึ่งมอบให้กับนักรบฝ่ายสัมพันธมิตรในช่วงสงครามโลกครั้งที่หนึ่งเมื่ออายุครบ 100 ปี

เมื่อวันที่ 21 ตุลาคม พ.ศ. 2542 เขาได้รับพระราชทานยศร้อยตรีเป็นกรณีพิเศษในฐานะที่สร้างชื่อเสียงให้กับประเทศชาติและกระทรวงกลาโหม

### เครื่องราชอิสริยาภรณ์

#### ไทย
* พ.ศ. 2462 – 80px เหรียญงานพระราชสงครามทวีปยุโรป
* พ.ศ. 2464 – 80px เหรียญชัย

#### ต่างประเทศ
* :
**พ.ศ. 2542 – 80x80px เครื่องอิสริยาภรณ์เลฌียงดอเนอร์ ชั้นเชอวาลีเย

### รางวัลเกียรติยศ

#### ในประเทศ

*พ.ศ. 2506 : โล่และเหรียญกำนันดีเด่น
*พ.ศ. 2541 : เหรียญมหาชนก เหรียญทอง, เงิน และนาค 
*พ.ศ. 2543 : 
**โล่เกียรติคุณจากมหาวิทยาลัยราชภัฏพิบูลสงคราม
**โล่เกียรติยศจากสมาคมข้าราชการบำนาญในอุปถัมภ์ กระทรวงกลาโหม
**โล่คนดีศรีเมืองพิษณุโลก
*พ.ศ. ไม่ปรากฎ : ชาวนาดีเด่น จากการเป็นเกษตรกรตำบลท่าโพธิ์

#### ต่างประเทศ

* พ.ศ. 2543 : โล่เกียรติยศจากสมาคมผู้สนใจในประวัติศาสตร์โลก ณ รัฐแคลิฟอร์เนีย ประเทศสหรัฐอเมริกา

## อ้างอิง

## บรรณานุกรม
*ร้อยตรี ยอด สังข์รุ่งเรือง : ทหารอาสาคนสุดท้ายของไทย

หมวดหมู่:บุคคลที่เกิดในปี พ.ศ. 2442 
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:บุคคลที่เสียชีวิตในปี พ.ศ. 2546
หมวดหมู่:ทหารอาสาชาวไทยในสงครามโลกครั้งที่หนึ่ง
หมวดหมู่:บุคคลจากอำเภอเมืองพิษณุโลก
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หำยนต์

thumb|หนึ่งในหำยนต์ที่ถูกจัดแสดงไว้ ณ พิพิธภัณฑ์เรือนคำเที่ยง
**หำยนต์** หรือ **หัมยนต์** เป็นงานไม้แกะสลักติดอยู่เหนือประตูห้องนอนของเรือนล้านนา มีสองรูปทรง คือ สี่เหลี่ยมผืนผ้า และแบบขอบล่างโค้งเว้า ขอบบนตรง ในส่วนของขนาดนั้นจะขึ้นอยู่กับความยาวเท้าของเจ้าของบ้าน หากประตูมีขนาดเล็กจะใช้ความกว้างเป็น 3 เท่าของความยาวเท้า หากขนาดใหญ่จะใช้ 4 เท่า ตามคติล้านนาแล้วนั้น หำยนต์จะถูกสร้างขึ้นเมื่อขึ้นบ้านใหม่ และจะถูกทำลายเมื่อย้ายบ้าน ขายบ้าน หรือเมื่อบ้านเดิมมีหำยนต์ติดอยู่แล้วมีเจ้าของบ้านใหม่ย้ายเข้ามา

## รากศัพท์
คำว่า หำยนต์ ถูกสันนิษฐานถึงที่มาไว้ 2 แบบด้วยกัน
# มาจากการผสมคำว่า "หำ" และ "ยนต์" ในภาษาล้านนา โดยคำว่า "หำ" แปลว่า "อัณฑะ" มีความหมายถึงสิ่งรวมพลังของบุรุษชน และ "ยนต์" มีรากศัพท์สันสกฤตว่า "ยันตร์" หมายถึง สิ่งศักดิ์สิทธิ์สําหรับปกป้อง ป้องกันรักษา และภัยอันตรายได้
# การรวมคำ "หมฺมิย" กับ "อนุต" เข้าด้วยกัน แปลว่า ส่วนยอดของปราสาทโล้น

## ความเชื่อ

หำยนต์ ตามทัศนคติของล้านนา เป็นยันต์ศักดิ์สิทธิ์ที่จะป้องกัน และขับไล่ภยันตรายต่าง ๆ ให้แก่ผู้ที่หลับนอนภายในห้องนั้น โดยที่ใช้เท้าที่เชื่อว่าเป็นของต่ำวัดขนาดก็เพื่อข่มความไม่ดี สิ่งชั่วร้าย ผู้คนที่มีจิตอกุศล รวมถึงผู้ที่ไม่ได้รับอนุญาต ไม่ให้เข้ามาได้ เพราะถ้ายังบุกเข้าไปจะถือว่าเป็นการผิดผี และจำเป็นต้องทำการขอขมาลาโทษ ส่วนการทุบตีหำยนต์ เปรียบเสมือนกับการทำหมันโดยการทุบตีไปยังลูกอัณฑะของวัวและควายในสมัยก่อน ซึ่งทำให้หมดความศักดิ์สิทธิ์ ทำลายความขลัง มักจะทำก่อนรื้อถอน หรือขายเรือนเหล่านี้ ก่อนย้ายเข้ามาหรือรื้อถอนเรือน

### พิธีการสร้าง
# หำยนต์จะทําขึ้นพร้อมกับการสร้างบ้านใหม่ เจ้าของบ้านจะกําหนดให้ความกว้างของประตูและความยาวของแผ่นไม้นั้นเท่ากัน โดยใช้ความยาวของเท้าเป็นมาตรวัด เช่น “บุคคลที่เป็นนายช้าง ให้ทําประตูกว้าง 5 ช่วงเท้า คนที่เป็นนายม้า พ่อค้า และไพร่น้อย ให้ทําประตู กว้าง 3 ช่วงเท้ากับอีก 3 ช่วงหัวแม่มือ” 
# แผ่นไม้ที่จะทําหำยนต์ ส่วนใหญ่นิยมใช้ไม้สัก เพราะมีเนื้อแข็งปานกลาง ง่ายต่อการขึ้นรูป
# เมื่อหาแผ่นไม้ได้แล้ว ให้ทำพิธีสะเดาะเคราะห์ โดยการรดน้ำมนต์ลงบนไม้ ผู้กระทําคืออาจารย์ผู้มีวิชาหรือพระเถระผู้เฒ่า
# เมื่อเสร็จสิ้น ให้นำแผ่นไม้ไปผูกกับเสาเอกของบ้านเพื่อทําพิธี "ถอน"
# หลังจากนั้น ช่างและเจ้าของบ้านจะร่วมกันกําหนดลวดลายที่จะแกะสลักลงบนหำยนต์ ลวดลายนั้นสามารถจำแนกออกเป็น 5 กลุ่ม
## ลายพันธุ์พฤกษา ลายพันธุ์ไม้ต่าง ๆ
## ลายตัวภาพ มักทำเป็นรูปเทพและสัตว์
## ลายธรรมชาติ 
## ลายมงคล มักใช้ลวดลายมงคล 108 และลายมงคลในพุทธศาสนา
## ลายฝรั่ง ซึ่งเป็นลายที่ได้อิทธิพลมาจากลายทางตะวันตก
# การแกะสลักหำยนต์เริ่มต้นจากช่างแกะสลักจัดเตรียมขันตั้งไหว้ครู และบอกกล่าวแก่สิ่งศักดิ์สิทธิ์ รวมถึงในระหว่างที่แกะสลักนั้นต้องท่องคาถา “อิติปิโส...” 108 จบ หรือท่องคาถา 5 พระองค์ “นะ โม พุท ธา ยะ” ตลอดระยะเวลาในการแกะหำยนต์ เพื่อเสริมสร้างสิริมงคล  เมื่อเสร็จแล้วก็ประพรมน้ำส้มป่อย เพื่อชะล้างสิ่งไม่ดีออกไป
# พิธียกขันตั้งหลวง ในพิธีนั้นจะต้องมีเครื่องคารวะอันประกอบไปด้วย ดอกไม้ ธูปเทียน หมาก พลู ผ้าขาวผ้าแดง สุรา และอาหารคาวหวานตามอัตรา และให้ปู่อาจารย์เป็นผู้ประกอบพิธีอัญเชิญเทวดาอารักษ์ให้มาปกป้องบ้านเรือน
# เมื่อสร้างบ้านนั้นเสร็จแล้วจึงจะนําหำยนต์ไปติดไว้เหนือประตู ห้องนอนดังกล่าว

## อ้างอิง

หมวดหมู่:งานศิลปกรรม
หมวดหมู่:วัฒนธรรมไทย
มูกามพิกา

**มูกามพิกา** (อักษรโรมัน: Mookambika, , กันนาดา: ಮೂಕಾಂಬಿಕಾ, มลยาฬัม: മൂകാംബിക ) เป็นเทวีในศาสนาฮินดู รูปปางหนึ่งของอาทิปราศักติ และถือเป็นรูปหนึ่งของศักติ พลังงานสตรีอันสูงสุดที่เป็นตัวแทนของความสร้างสรรค์และความคิดริเริ่ม ผู้เคารพบูชาพระนางถือว่ามูกามพิกาเป็นรูปปางหนึ่งของพระสุรัสวดี, พระลักษมี หรือพระปารวตี มีการบูชาหลักอยู่ในแถบกรณาฏกะ, เกรละ และ ทมิฬนาฑู และมีเทวสถานสำคัญอยู่ที่มูกามพิกาเทวาลัยในโกลลูร์ อำเภออุทุปี ในรัฐกรณาฏกะ

## อ้างอิง

หมวดหมู่:เทวีในศาสนาฮินดู
นิ่งเฮียก็หาว่าซื่อ

**นิ่งเฮียก็หาว่าซื่อ** () เป็นละครโทรทัศน์ไทยแนวโรแมนติกปี 2565 นำแสดงโดยพฤกษ์ พานิช และชวรินทร์ เพริศพิริยะวงศ์

ฤดูกาลที่ 1 ออกอากาศตั้งแต่วันที่ 19 กุมภาพันธ์ ถึง 14 พฤษภาคม 2565 ทางช่องเวิร์คพอยท์ ทุกวันเสาร์ เวลา 22.30 น. (เวลามาตรฐานไทย) จำนวน 12 ตอน ตามมาด้วยฤดูกาลที่ 2 ตอนพิเศษ 4 ตอนชื่อ "นิ่งเฮีย 2 You" ซึ่งออกอากาศตั้งแต่วันที่ 6 มกราคม ถึง 27 มกราคม 2566

## เรื่องย่อ
### ฤดูกาลที่ 1
เหลียนและเกื้อหมั้นกันมาตั้งแต่เด็กเพราะคำสัญญาระหว่างปู่ย่าตายาย เมื่อโตขึ้น เหลียนกลายเป็นนักธุรกิจที่เย็นชาและจริงจัง ในทางกลับกัน เกื้อเป็นนักศึกษามหาวิทยาลัยที่มีจิตวิญญาณอิสระ รักมอเตอร์ไซค์และดนตรี แต่เขากลับซ่อนตัวตนที่แท้จริงไว้เบื้องหลังเพื่อทำให้เหลียนพอใจ โดยที่เกื้อไม่รู้ เหลียนรู้ว่าคู่หมั้นของเขาร้องเพลงในบาร์แห่งหนึ่งโดยใช้นามแฝงว่ากิเลน

เมื่อเกื้อรู้ว่าเหลียนไม่รักตอบ เขาจึงประกาศว่าอยากยกเลิกการหมั้นหมาย และเมื่อนั้นเหลียนก็พาเกื้อไปอยู่บ้านเพื่ออยู่ด้วยกันและพยายามทำให้เขาเปลี่ยนใจ

### ฤดูกาลที่ 2
หลังจากเกื้อเรียนจบ เหลียนก็เริ่มวางแผนจัดงานแต่งงาน ในขณะเดียวกัน เกื้อก็ได้รับข้อเสนอให้เดบิวต์ในฐานะไอดอลที่เกาหลีใต้

## งานสร้าง
ได้มีประกาศการผลิตละครซีรีส์คนแสดงที่ดัดแปลงจากนิยายขายดีของแบมแบมเรื่อง Cutie Pie เมื่อวันที่ 28 มีนาคม 2564 รายชื่อนักแสดงหลักถูกเปิดเผยระหว่างเดือนพฤษภาคมถึงมิถุนายน 2564 ในขณะที่ในเดือนตุลาคมได้มีการจัดตั้งความร่วมมือระหว่าง Mandee Work, Domundi และวีทีวี ตัวอย่างแรกเผยแพร่เมื่อวันที่ 21 ตุลาคม 2564 การถ่ายทำฤดูกาลที่ 1 เริ่มวันที่ 27 ตุลาคม 2564 และสิ้นสุดวันที่ 4 เมษายน 2565

ฤดูกาลที่ 2 เริ่มถ่ายทำวันที่ 22 กันยายน และสิ้นสุดในวันที่ 4 พฤศจิกายน 2565 ตัวอย่างถูกปล่อยเมื่อวันที่ 27 ธันวาคม 2565

## กระแสตอบรับ
ซีรีส์นี้ติดเทรนด์อันดับ 1 บนทวิตเตอร์ทุกสัปดาห์ตลอดการฉาย และได้รับความนิยมทั้งในประเทศไทยและต่างประเทศ โดยเฉพาะประเทศอื่น ๆ ในเอเชีย เช่น เกาหลีใต้ ญี่ปุ่น และจีน ยอดดูรวมบนช่อง Mandee บน YouTube ซึ่งอัปโหลด "Cutie Pie" หลังจากออกอากาศไปแล้ว 1 ชั่วโมง มียอดดูทะลุ 100 ล้านในตอนที่ 8 และ 120 ล้านในตอนที่ 10 ความนิยมของซีรีส์บนโซเชียลมีเดียยังคงดำเนินต่อไปในซีซั่นที่ 2

## อ้างอิง

หมวดหมู่:ละครโทรทัศน์ช่องเวิร์คพอยท์
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครชายรักชายไทย
ภาวะมีโพแทสเซียมในเลือดมากเกิน

ภาวะ**มีโพแทสเซียมในเลือดมากเกิน** () คือภาวะที่ในเลือดมีระดับของโพแทสเซียมไอออน (K+) มากกว่าปกติ ค่าปกติของระดับโพแทสเซียมในเลือดจะอยู่ระหว่าง 3.5 ถึง 5.0 mmol/L (มิลลิโมลต่อลิตร) (3.5 ถึง 5.0 mEq/L) หากเพิ่มสูงขึ้นเกินกว่า 5.5 mmol/L จะถือว่าเข้าได้กับนิยามของภาวะมีโพแทสเซียมในเลือดมากเกิน ผู้มีภาวะนี้ส่วนใหญ่ไม่มีอาการ แต่หากเป็นรุนแรงอาจพบว่ามีอาการใจสั่น ปวดกล้ามเนื้อ กล้ามเนื้ออ่อนแรง หรือชาได้ นอกจากนี้ยังอาจเป็นสาเหตุของภาวะหัวใจเต้นผิดจังหวะ ซึ่งอาจนำไปสู่ภาวะหัวใจหยุดเต้นและเสียชีวิตได้
## อ้างอิง

## แหล่งข้อมูลอื่น